राजा की तरह चिदंबरम गुनाहगार : सुषमा  
पीएम के बयान पर बीजेपी की नेता सुषमा स्वराज ने कहा कि पीएम क्यों चिदंबरम का बचाव कर रहे हैं। राजा की तरह की चिदंबरम भी गुनाहगार हैं।
प्रधानमंत्री के विपक्ष पर जल्द चुनाव थोंपने के आरोपों का बुधवार को बीजेपी ने कड़ा जवाब दिया है। बीजेपी नेता सुषमा स्वराज ने कहा है कि आखिर पीएम चिदंबरम को बचाने में क्यों लगे हैं? ए राजा के जितने ही चिदंबरम भी गुनहगार हैं। बीजेपी ने कहा कि चिदंबरम को 2−जी पर पूरी जानकारी थी इसलिए देश को इसका जवाब चाहिए। सुषमा ने कहा कि सरकार की नीति ये है कि सहयोगी फंसे तो फंसे लेकिन अगर अपने मंत्री फंसे तो उन्हें बचाओ। वहीं जल्द चुनाव पर बीजेपी ने कहा है अगर देश में मध्यावधि चुनाव होते हैं तो वो बीजेपी की वजह से नहीं बल्कि सरकार के कर्मों की वजह से होंगे।